
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση μελέτης και εκτέλεσης έργων αναδάσωσης στη Δ/νση 
Αναδασώσεων Αττικής. 1 

Οργανωτικό πλαίσιο λειτουργίας της Επιτροπής Αθλητισμού Τριτο¬ 
βάθμιας Εκπαίδευσης (Ε.Α.Τ.Ε.). . 2 

Κατάργηση Α' τάξης Λυκείου. 3 

Έγκριση του Ειδικού Κανονισμού του Λιμένα Ελευσίνας αριθμ. 24. 4 

Έγκριση του αριθμ. 157 Κανονισμού Λιμένα Πειραιά. 5 

Έγκριση του Ειδικού Κανονισμού του Λιμένα Ραφήναςαριθ. 13. ν .. 6 

Διορθώσεις σφαλμάτων 

Διόρθωση σφάλματος στην Γ6α/2051/25.9.87 από¬ 
φαση του ΐπ. Τγ. Πρ. και Κοιν. Ασφαλίσεων.7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ.Γ, ΣΤ1/2660 (1) 

Ανάθεση μελέτης και εκτέλεσης έργων αναδάσωσης στη Δ/νση Αναδα¬ 
σώσεων Αττικής. 

ΟΙ ΥΠΟΥΡΓΟΙ ΓΕΩΡΓΙΑΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 16 παρ. 1 του Νόμου 998/79 «Περί Προστασίας των 
Δασών και των Δασικών εν γένει εκτάσεων της χώρας». 

2. Τα άρθρα 30 και 31 του Π.Δ. 1213/1981 «Περί αναδιοργανώ- 
σεως των Δασικών Υπηρεσιών του Υπουργείου Γεωργίας». 

3. Την 260347/16.2.87 απόφαση του Πρωθυπουργού και του 
Υπουργού Γεωργίας «πει αναθέσεως αρμοδιοτήτων Υπουργού Γεωρ¬ 
γίας στον Υφυπουργό Γεωργίας Κώστα Τσιγαρίδα». 

4. Την Η/5822/24.9.1987 κοινή απόφαση του Πρωθυπουργού 
και του Υπουργού Εθν. Παιδείας και Θρησκευμάτων για ανάθεση αρμο¬ 
διοτήτων στους Υφυπουργούς ΥΠΕΠΘ. 

5. Την ανάγκη εξυπηρετήσεως των έργων και εργασιών αναδασώ¬ 
σεων προσφερομένων εκτάσεων στην Πολυτεχνειούπολη Ζωγράφου, 
αποφασίζουμε: 

Τη σύνταξη μελέτης και την εκτέλεση των έργων αναδάσωσης του 
χώρου της Πολυτεχνειούπολης Ζωγράφου, εκτάσεως 155 στρεμμάτων 
περίπου, στη Δ/νση Αναδασώσεων Αττικής. Την περιποίηση και το πό¬ 
τισμα των φυταρίων από το 2ο έτος και μετά θα αναλάβει το Ε.Μ.Π. 

Κατά τη μελέτη και εκτέλεση των εργασιών θα εφαρμοστούν οι προ¬ 
διαγραφές του Υπουργείου Γεωργίας, που ισχύουν για έργα αναδασώ- 
σεως. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Νοεμβρίου 1987 

οι ΥΦΥΠΟΥΡΓΟΙ 

ΓΕΩΡΓΙΑΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΚΩΣΤΑΣ ΤΣΙΓΑΡΙΔΑΣ ΙΩΑΝ. ΚΩΣΝΤΑΝΤΙΝΙΔΗΣ 

- ♦ - 

Αριθ. Φ141/Β3/4059 (2) 

Οργανωτικό πλαίσιο λειτουργίας της Επιτροπής Αθλητισμού Τριτοβάθ¬ 
μιας Εκπαίδευσης (Ε.Α.Τ.Ε.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις της παραγράφου 6 του άρθρου 70 του Ν. 1566/85 
(ΦΕΚ 167Α). 

β) Την αρ. Φ 141/Β3/1034/12.12.86 υπουργική απόφαση, που 
κυρώθηκε με το Ν. 1674/86· άρθρο 7 και την αρ. Φ 141/Β3/1576 
υπουργική απόφαση. 

γ) Την ανάγκη εκσυγχρονισμού της αθλητικής παιδείας αλλά και την 
ανάπτυξη του μαζικού και αγωνιστικού αθλητισμού στην Τριτοβάθμια 
Εκπαίδευση, αποφασίζουμε: 

1. Την απευθείας υπαγωγή της Επιτροπής Αθλητισμού Τριτοβάθ¬ 
μιας Εκπαίδευσης (Ε.Α.Τ.Ε.) στον Υπουργό Παιδείας και Θρησκευμά¬ 
των και 

2. Για την αντιμετώπιση των αναγκών της Ε.Α.Τ.Ε., σε ό,τι αφορά 
τη λειτουργία των γραφείων της και σχετικού εντευκτηρίου αλλά και σε 
ό,τι αφορά τη χρησιμοποίηση γηπέδων και λοιπών χώρων εκγύμνασης 
και από αθλητικές φοιτητικές ομάδες, η Ε.Α.Τ.Ε. χρησιμοποιεί τις 
εγκαταστάσεις και τον σχετικό εξοπλισμό του Δημοσίου Γυμναστηρίου 

«I. ΦΩΚΙΑΝΟΣ». 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 6 Νοεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 
-♦- 

Αριθ. Δ4/714 (3) 

Κατάργηση Α' τάξης Λυκείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 59 του Ν. 1566/85 για τη δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις. 

2) Την αριθμ. Δ4/385/86 (ΦΕΚ 318 Β’/1986) υπουργική από¬ 
φαση Ρύθμιση λεπτομερειών εφαρμογής άρθρου 59 του Ν. 1566/85. 

3) Την αριθμ. Η/5822/24.9.1987 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρησκευμάτων για 

τις αρμοδιότητες των Υφυπουργών ΥΠ.Ε.Π.Θ. 

4) Την αριθμ. Δ4/603/24.7.1986 (ΦΕΚ 672 τ. Β'/1986) από¬ 
φαση για την ίδρυση Α' τάξης Λυκείου στην κοινότητα Μόριας Λέσβου, 
προσαρτημένης στο γυμνάσιο Μόριας. 

5) Το αριθμ. 5/22.9.86 πρακτικό του Νομαρχιακού Συμβουλίου 
Λέσβου με τα συνημμένα σ’ αυτό παραστατικά και το αρ. 3874 
/14.10.1987 έγγραφο της Δ/νσης Δ/θμιας Εκπαίδευσης Λέσβου, 
αποφασίζουμε: 

Καταργούμε την Α’ τάξη Λυκείου στην Κοινότητα Μόριας Λέσβου 
την προσαρτημένη στο γυμνάσιο Μόριας, για τους λόγους που αναφέρο- 
νται στην ανωτέρω εισήγηση της οικείας Δ/νσης δευτεροβάθμιας εκ¬ 
παίδευσης. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 3 Νοεμβρίου 1987 

Ο ΥΠΟΥΡΓΟΣ 

ΑΝΤΟΝΗΣ ΤΡΗΣΗΣ 
-♦- 

Αριθ. 7702 (4) 

Έγκριση του Ειδικού Κανονισμού του Λιμένα Ελευσίνας αριθμ. 24. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κωδικός 
Δημοσίου Ναυτικού Δικαίου». 

2. Το έγγραφο του Νομάρχη Δυτικής ΑΤΤΙΚΗΣ αριθμ. 7217/ 
9.4.1987. 

3. Το σχέδιο του Ειδικού Κανονισμού του Λιμένα ΕΛΕΥΣΙΝΑΣ, που 
μας υποβλήθηκε με την αναφορά της Λιμενικής Αρχής ΕΛΕΥΣΙΝΑΣ 
αριθμ. 4667/8.5.87 και επειδή, με τις ανωτέρω διατάξεις ρυθμίζονται 
θέματα, που κανονίζουν την εύρυθμη λειτουργία του Λιμένα αποφασί¬ 
ζουμε: 


Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα ΕΛΕΥΣΙ¬ 
ΝΑΣ αριθμ. 24. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΕΛΕΥΣΙΝΑΣ 

Αριθμ. 24 

«Περί Ρύθμισης Λεμβουχικών εργασιών» 

Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162 Α'), συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Δημοσίου Ναυτι¬ 
κού Δικαίου (ΦΕΚ 261 Α'/1973). 

β) Τις διατάξεις του Ν.Δ. 444/70 «περί αρμοδιότητος του Λ.Σ. και 
σχέσεως προς τας αρμοδιότητας των Σωμάτων Ασφαλείας» (ΦΕΚ 
39Α). 

γ) Την εγκριτική απόφαση ΥΕΝ/ΔΛΑ 2ο αριθμ. 9098/ 
24.11.1986 διατάσσουμε: 

ΑΡΘΡΟ 01 

Τοπικά όρια ισχύος του Κανονισμού 

Ο παρών Κανονισμός Λιμένα Ελευσίνας ισχύει στη χερσαία και θα¬ 
λάσσια ζώνη του, τους λιμένες, τους όρμους καθώς και την χερσαία και 
θαλάσσια έκταση της περιοχής δικαιοδοσίας της Λιμενικής Αρχής, κα¬ 
θώς και υφισταμένων της Λιμενικών Σταθμών, Λιμενικών Τμημάτων 
και Υπαλλήλων Λιμένα, όπως αυτή καθορίζεται από τις κείμενες διατά¬ 
ξεις. 

ΑΡΘΡΟ 02 

Ορισμός λεμβουχικών εργασιών 

1. Οι λεμβουχικές εργασίες συνίστανται στην εκτέλεση μεταφορών 
φορτίων, εφοδίων γενικά ή προσώπων (πληρώματα πλοίων, εργατοτε¬ 
χνίτες, επισκέπτες, ναυτικοί πράκτορες, φύλακες πλοίων ή άλλοι επαγ- 
γελματίες λιμένα) από τις αποβάθρες σε επισκευαζόμενα, αγκυροβολη¬ 
μένα ή παροπλισμένα εντός ή εκτός λιμένα πλοία και αντίστροφα, κα¬ 
θώς και από πλοίο σε πλοίο ή από αφετηρία κίνησης σε άλλη αφετηρία. 

2. Επίσης υπό την προϋπόθεση τήρησης των Τελωνειακών διατυπώ¬ 
σεων και ύπαρξης αναλογών πιστοποιητικών αξιοπλοΐας της λάντζας 
μπορεί, με απόφαση του Κεντρικού Λιμενάρχη, να επιτραπεί η εκτέλεση 
μεταφορών φορτίων - εφοδίων γενικά και προσώπων από τις αφετηρίες 


της περιοχής ευθύνης του Κ.Λ. Ελευσίνας με προορισμό μόνο τα αγκυ¬ 
ροβολημένα στη θαλάσσια περιοχή ευθύνης του Κ.Λ. ΠΕΙΡΑΙΑ πλοία. 
Αντίστροφα παραλαβή φορτίων - εφοδίων γενικά και προσώπων από τα 
πιο πάνω πλοία και μεταφορά τους σε οποιοδήποτε σημείο της περιοχής 
ευθύνης του Κ.Λ. Ελευσίνας απαγορεύεται.· 

3. Απαγορεύεται η εκτέλεση λεμβουχικών εργασιών σε ιδιόκτητα 
πλωτά μέσα εκτός αν συντρέχουν εξαιρετικοί λόγοι κατά την κρίση της 
Λιμενικής Αρχής. 

4. Στις λεμβουχικές εργασίες υπάγονται επίσης η πρόσδεση και λύση 
των πλοίων που διενεργείται από τους αναγνωρισμένους λεμβού- 
χους. 


ΑΡΘΡΟ 03 


Αριθμός χορηγουμένων αδειών - Δικαιούχοι 

1. Με απόφαση του Υπουργού Εμπορικής Ναυτιλίας μετά από αιτιο¬ 
λογημένη εισήγηση του Κεντρικού Λιμενάρχη, καθορίζεται ο αριθμός 
των χορηγουμένων αδειών λαντζών, ο οποίος εξαρτάται από τις πραγ¬ 
ματικές ανάγκες του λιμένα ή από την δημιουργία προϋποθέσεων για 
την εύρυθμη λειτουργία του. 

2. Οι άδειες χορηγούνται: 

α) Σε φυσικά πρόσωπα κατά ποσοστό 50% του συνολικού αριθμού 
λαντζών. 

β) Οργανισμούς τοπικής Αυτοδιοίκησης (Ο.Τ.Α.) κατά ποσοστό 
30%*. 

γ) Σε συνεταιρισμούς κατά ποσοστό 20%. 

3. Σε περίπτωση που από την κατανομή των πιο πάνω ποσοστών του 
συνολικού αριθμού των υπό χορήγηση αδειών λαντζών προκόψει δεκα¬ 
δικός αριθμός τότε όταν αυτός είναι πάνω από 0,5 θα λαμβάνεται 
υπόψη σαν ακέραια μονάδα προς τα πάνω. Όταν από την κατανομή 
προκόψει ισοψηφία μεταξύ δύο δικαιούχων τότε η άδεια θα χορηγείται 
στον δικαιούχο εκείνον που προηγείται στην προτεραιότητα κατάταξης 
όπως αυτή αριθμείται στην πιο πάνω παράγραφο (2) του παρόντος άρ¬ 
θρου. 

4. Τα πιο πάνω αναφερόμενα ποσοστά αφορούν το συνολικό αριθμό 
των αδειών που θα χορηγούνται στο μέλλον μετά από τη δημοσίευση 
του παρόντος Κανονισμού. 

5. Απαγορεύεται η χορήγηση και δεύτερης άδειας στο ίδιο φυσικό 
πρόσωπο. 

ΑΡΘΡΟ 04 

Χορήγηση αδειών σε φυσικά πρόσωπα 

Για την χορήγηση άδειας λάντζας σε φυσικά πρόσωπα (λεμβούχους) 
απαιτείται να συντρέχουν οι πιο κάτω προϋποθέσεις: 

α) Σωματική υγεία και αρτιμέλεια, που πιστοποιείται με ιατρική εξέ¬ 
ταση από την Υγειονομική Επιτροπή Απογραφομένων ναυτικών και 
Εργατών θάλασσας (ΥΕΑΝΕΘ) η οποία βεβαιώνει την καταλληλότητα 
του υποψηφίου για την άσκηση του λεμβουχικού επαγγέλματος. 

Εκτός από την αρχική υγειονομική εξέταση οι λεμβούχοι επανεξετά¬ 
ζονται υποχρεωτικά ανά 5ετία, ύστερα από την παρέλευση του 55ου 
έτους της ηλικίας τους. 

Επίσης υποχρεωτική επανεξέταση γίνεται εάν μεσολαβήσει σοβαρή 
ασθένεια ή ατύχημα δυνάμενα να έχουν επιπτώσεις στην ικανότητα 
προς εργασία του λεμβούχου. 

β) Να έχει ως βοηθός λεμβούχου δύο (2) τουλάχιστον χρόνια υπολο¬ 
γιζόμενα από την ημέρα που εφοδιάστηκε με άδεια βοηθού λεμβούχου. 

γ) Να είναι απογεγραμμένος ναυτικός ή μεμονωμένος εργάτης θά¬ 
λασσας ή ασφαλισμένος στο ΙΚΑ σε περίπτωση που εργάζεται ήδη σε 
λάντζα που δεν έχει ναυτολόγιο. 

δ) Να έχει ένα (1) τουλάχιστον χρόνο προϋπηρεσία σε εμπορικά 
πλοία, πλοία του ΠΝ ή του ΑΣ και σε ειδικότητα καταστρώματος - μη¬ 
χανής - ασυρμάτου ή αθροιστικά υπολογιζόμενη προϋπηρεσία ναυτικού 
- βοηθού λεμβούχου τουλάχιστον εικοσιτεσσάρων (24) μηνών. 

ε) Προτιμούνται κατά προτεραιότητα για χορήγηση άδειας λάντζας 
οι έχοντες προϋπηρεσία δύο (2) τουλάχιστον χρόνια ως βοηθοί λεμβού- 
χων. 

στ) Να είναι Έλληνας υπήκοος. 

ζ) Να έχει ηλικία από 18 έως 55 ετών. 

η) Να έχει συμπληρώσει τις στρατιωτικές του υποχρεώσεις ή να έχει 
απαλλαγεί νόμιμα απ’ αυτές. 

θ) Να μην έχει καταδικασθεί οποτεδήποτε και τελεσίδικα για κανένα 
από τα αδικήματα ληστείας, ανθρωποκτονίας από πρόθεση, λαθρεμπο¬ 
ρίας, κατοχής χρήσης και εμπορίας ναρκωτικών, εκμετάλλευσης πορ¬ 
νών και σωματεμπορίας, αποπλάνησης, βιασμού, εξαναγκασμού σε 
ασέλγεια, κλοπής, πλαστογραφίας, απάτης, υπεξαίρεσης, παράβασης 
του Νόμου περί Μονοπωλίων και του Νόμου περί προστασίας του Εθνι¬ 
κού Νομίσματος, παράνομης αλιείας με χρήση εκρηκτικών υλών ή χη- 

μικών ή φυτικών (ΝΔ 420/70). Τέλος να μην έχει καταδικασθεϊ κατά 
τα τελευταία πέντε χρόνια για διάπραξη διαφόρων, πλην των πιο πάνω 
αξιόποινων πράξεων, σε ποινές, αθροιστικά υπολογιζόμενες που να 
υπερβαίνουν το ένα (1) έτος. 

ι) Να μην είναι κύριος ή συγκύριος καθ' οποιοδήποτε ποσοστό λά- 
ντζας που ήδη, κατόπιν αδείας της οικείας Λιμενικής Αρχής, εργάζεται 
στην περιοχή αρμοδιότητας του Κ.Λ. Ελευσίνας ή άλλης Λιμενικής Αρ- 

χής· 

ια) Να μην έχει έσοδα από το Δημόσιο, ΝΠΔΔ και από οποιασδήποτε 
μορφής κρατικοποιημένη ή κοινωνικοποιημένη επιχείρηση, οργανισμό, 
υπό μορφή μισθού, σύνταξης γενικά με οποιαδήποτε σχέση εργασίας. 
Επίσης να μην έχει έσοδα από άλλη κρατική παραχώρηση (κυλικείο - 
περίπτερο) εξαιρουμένων των προερχομένων από γεωργικό κλήρο. 

ιβ) Να είναι μόνιμος κάτοικος του Νομού Δυτικής Αττικής. Ως μό¬ 
νιμη κατοικία υπολογίζεται αυτή που δίδεται από την έννοια του άρθρου 
51 του Α.Κ. 

ιγ) Να έχει κατά ποσοστό 100% ιδιόκτητο σκάφος ή συνιδιόκτητο 
προκειμένου περί συζύγου και συγγενών εξ αίματος μέχρι και δευτέρου 
βαθμού ή να μπορεί να αποκτήσει μέσα σε τρεις μήνες από την χορή¬ 
γηση αδείας. 

ιδ) Να μην συνταξιοδοτείται από οποιοδήποτε φορέα. 

ΑΡΘΡΟ 05 

Οι λάντζες (σκάφη) πρέπει να πληρούν απόλυτα τις προϋποθέσεις - 
προδιαγραφές που καθορίζονται από την Επιθεώρηση Εμπορικών 
Πλοίων (ΕΕΠ) και να είναι μήκους τουλάχιστον δώδεκα μέτρων (12), 
ταχύτητας 10 κόμβων και ηλικίας όχι μεγαλύτερης των δεκαπέντε 
(15) ετών, της ηλικίας υπολογιζόμενης από την 31 Δεκεμβρίου του 
έτους που πραγματοποιήθηκε η καθέλκυσή του. Το όριο ηλικίας δεν 
ισχύει για τις λάντζες μεταφοράς - φορτίων - εφοδίων και απορριμμά¬ 
των. 

ΑΡΘΡΟ 06 

Χορήγηση αδειών σε συνεταιρισμούς 

1. Για τη χορήγηση άδειας λάντζας σε συνεταιρισμούς πρέπει να συ¬ 
ντρέχουν οι παρακάτω προϋποθέσεις. 

α) Να έχουν έδρα την Ελευσίνα ή Πάχη Μεγάρων και να είναι ανα¬ 
γνωρισμένοι. 

β) Να έχουν ως σκοπό (σύμφωνα με το καταστατικό τους) την εκτέ¬ 
λεση λεμβουχικών εργασιών. 

γ) Να μην συμμετέχουν καθ’ οποιοδήποτε τρόπο σε άλλες επιχειρή¬ 
σεις μεταφορών. 

δ) Να διαθέτουν για την διακυβέρνηση των λαντζών αποκλειστικά 
άτομα μέλη του συνεταιρισμού που έχουν πτυχίο χειριστή - πηδαλιού¬ 
χου ή άλλο ανώτερης κατηγορίας καταστρώματος. 

ε) Τα μέλη του συνεταιρισμού να συγκεντρώνουν τα τυπικά προσόντα 
(πλην ιγ) του άρθρου 4 του παρόντος κανονισμού. 

στ) Να έχουν ιδιόκτητες λάντζες ή να μπορούν να τις αποκτήσουν 
μέσα σε προθεσμία τριών (3) μηνών από τη χορήγηση των αδειών. 

2. Ειδικότερα χορηγείται ανά μία (1) άδεια λάντζας για κάθε πέντε 
άτομα - μέλη συνεταιρισμού και μέχρι του ποσοστού που αναφέρεται 
στην παρ. 2 του άρθρου 3. 

3. Στα μέλη του συνεταιρισμού χορηγείται άδεια λεμβούχου ή βοη¬ 
θού λεμβούχου ανάλογα με την ειδική επί της άδειας ένδειξη «ΜΕΛΟΣ 
ΣΥΝΕΤΑΙΡΙΣΜΟΥ». 

ΑΡΘΡΟ 07 

Χορήγηση αδειών σε Οργανισμούς Τοπικής Αυτοδιοίκησης 

1. Οι άδειες λαντζών χορηγούνται σε Οργανισμούς Τοπικής Αυτο¬ 
διοίκησης που γειτνιάζουν με τις αφετηρίες εκκίνησης των λαντζών 
όπως αυτές αναφέρονται στο άρθρο 13 του παρόντος Κανονισμού. 

2. Οι χειριστές των κατά την προηγούμενη παράγραφο χορηγουμέ¬ 
νων αδειών πρέπει να είναι εφοδιασμένοι με άδεια χειριστή - πηδαλιού¬ 
χου ή άλλο πτυχίο ανώτερης κατηγορίας καταστρώματος, το δε πλή¬ 
ρωμα να συγκεντρώνει τα προσόντα (πλην ιγ) του άρθρου 4 του παρό¬ 
ντος Κανονισμού. 

ΑΡΘΡΟ 08 

Χορήγηση αδειών - λαντζών σε ναυπηγικές - επισκευαστικές 
επιχειρήσεις και εγκαταστάσεις πετρελαιοειδών 

1. Οι άδειες λαντζών σε ναυπηγικές - επισκευαστικές επιχειρήσεις 
και παράκτιες εγκαταστάσεις πετρελαιοειδών, χορηγούνται με από¬ 
φαση του Κεντρικού Λιμενάρχη σε αριθμό ανάλογο των αναγκών της 
επιχείρησης κατά την κρίση του και μετά από πλήρως αιτιολογημένη ει¬ 
σήγηση των ενδιαφερομένων. Οι διατάξεις του άρθρου 10 στις παρα¬ 
πάνω επιχειρήσεις δεν εφαρμόζονται στην περίπτωση αυτή. 

2. Για να χορηγηθούν άδειας λαντζών πρέπει να συντρέχουν οι παρα¬ 
κάτω προϋποθέσεις: 


α) Να έχουν έδρα την περιοχή ευθύνης του Κ.Λ. Ελευσίνας και να λει¬ 
τουργούν τουλάχιστον επί μία πενταετία. 

β) Να απασχολούν σε μόνιμη βάση προσωπικό τριάντα (30) ατόμων. 
Επιγενόμενη μείωση του προσωπικού κάτω των τριάντα (30) συνεπά¬ 
γεται την αυτοδίκαιη ανάκληση της άδειας. 

γ) Να έχουν ιδιόκτητο σκάφος ή να μπορούν να το αποκτήσουν μέσα 
σε ανατρεπτική προθεσμία τριών μηνών από τη χορήγηση της άδειας. 

δ) Τις λάντζες θα κυβερνούν άτομα που είναι κάτοχοι άδειας χειριστή 
- πηδαλιούχου ή άλλου πτυχίου ανώτερης κατηγορίας καταστρώματος 
και να συγκεντρώνουν τα προσόντα που προβλέπονται στις παραγρά¬ 
φους α, δ, στ, ζ, η, θ του άρθρου 4 του παρόντος Κανονισμού. 

ε) Οι εργαζόμενοι στις λάντζες εάν αυτές δεν διατηρούν ναυτολόγιο 
θα είναι ασφαλισμένοι στο Ι.Κ.Α. 

3. Οι λάντζες της κατηγορίας αυτής θα έχουν ως προορισμό την χω¬ 
ρίς κόμιστρο μεταφορά προσώπων, φορτίων, εφοδίων, μηχανημάτων 
κ.λπ. για τις ανάγκες αποκλειστικά των επιχειρήσεων. Αφετηρίες δε 
των λαντζών αυτών καθορίζονται οι λιμενικές εγκαταστάσεις που εξυ¬ 
πηρετούν τις επιχειρήσεις αυτές. 

4. Για την χορήγηση αδειών βοηθών λεμβούχων της κατηγορίας αυ¬ 
τής των λαντζών ισχύουν τα προσόντα και προϋποθέσεις των εδαφίων α, 
γ, στ, ζ, η και θ του άρθρου 4 του παρόντος Κανονισμού. 

5. Οι λάντζες της κατηγορίας αυτής πρέπει να πληρούν τις προϋπο¬ 
θέσεις του άρθρου 5 του παρόντος Κανονισμού. 

ΑΡΘΡΟ 09 

Απαιτούμενα δικαιολογητικά 

Τα απαιτούμενα δικαιολογητικά για χορήγηση άδειας λάντζας με τα 
οποία θα αποδεικνύονται τα προσόντα και οι προϋποθέσεις των ενδιαφε¬ 
ρομένων, καθορίζονται με απόφαση του Κεντρικού Λιμενάρχη. 
ΑΡΘΡΟ 10 

Διαδικασία χορήγησης αδειών. 

1. Εφόσον συντρέχουν οι αναφερόμενοι στην παρ. 1 του άρθρου 3 του 
παρόντος Κανονισμού λόγοι, για την χορήγηση νέων αδειών σχετική 
ανακοίνωση του Κεντρικού Λιμενάρχη, στην οποία μεταξύ άλλων ανα- 
φέρεται και ο αριθμός των νέων αδειών που πρόκειται να χορηγηθούν, 
δημοσιεύεται σε μία ημερήσια εφημερίδα της Αθήνας, μια τοπική της 
Ελευσίνας και μία τοπική των Μεγάρων ενώ αντίγραφο αυτής αναρτά- 
ται στον πίνακα ανακοινώσεων του Κεντρικού Λιμεναρχείου. 

2. Οι άδειες λαντζών χορηγούνται από τον Υπουργό Εμπορικής 
Ναυτιλίας μετά γνώμη επιτροπής που συγκροτείται από τον Κεντρικό 
Λιμενάρχη στην οποία συμμετέχει ο ίδιος (Λιμενάρχης) ως Πρόεδρος, 
δύο Αξ/κοί του Κ.Λ. Ελευσίνας και δύο εκπρόσωποι των λεμβούχων ως 
μέλη. 

3. Πλέον των απαραιτήτων προσόντων και προϋποθέσεων που καθο¬ 
ρίζονται στο πιο πάνω άρθρο 4 λαμβάνονται υπόψη και συνεκτιμώνται 
για την ικανοποίηση των αιτήσεων για χορήγηση άδειας λάντζας και οι 
ακόλουθοι, ανεξάρτητα σειράς παράθεσής τους παράγοντες. 

α) Οικογενειακή κατάσταση, 
β) Οικονομική κατάσταση. 

γ) Ο συνολικός χρόνος προϋπηρεσίας σε εμπορικά πλοία ή πλοία του 
Π.Ν. ή του ΑΣ ή ως βοηθός λεμβούχου πέραν του απαραίτητου χρόνου 
που καθορίζεται στο άρθρο 4 του παρόντος Κανονισμού. 

δ) Η τυχόν ύπαρξη κυριότητας, κατά τον χρόνο υποβολής της αίτη¬ 
σης, σκάφους προδιαγραφών που αναφέρονται στο άρθρο 5 του παρό¬ 
ντος Κανονισμού. 

4. Ποσοστό 10% του συνολικού αριθμού των νέων αδειών που πρό¬ 
κειται να χορηγηθούν σε φυσικά πρόσωπα, χορηγείται στα τέκνα ή 
αδελφούς αναπήρων και θυμάτων πολέμου, Εθνικής Αντίστασης και 
στρατιωτικών ειρηνικής περιόδου, εφόσον συγκεντρώνουν τα τυπικά 
προσόντα του άρθρου 4 του παρόντος Καταστατικού. 

5. Αιτήσεις που απορρίπτονται τίθενται στο αρχείο μετά από προη¬ 
γούμενη έγγραφη ενημέρωση των αιτούντων υποψηφίων λεμβού- 
χων. 

6. Απόρριψη της αίτησης για χορήγηση άδειας λάντζας δεν απο¬ 
κλείει το δικαίωμα στον ενδιαφερομένο υποψήφιο να υποβάλλει εκ νέου 
αίτηση σε τυχόν μεταγενέστερη προκήρυξη για χορήγηση νέων αδειών. 

7. Ειδικά κατά την πρώτη προκήρυξη (ανακοίνωση) για χορήγηση 
νέων αδειών λαντζών μετά τη δημοσίευση του παρόντος Κανονισμού θα 
εξετασθούν με την ίδια πιο πάνω διαδικασία και οι ήδη εκκρεμμούσες 
στο Κ.Λ. Ελευσίνας αιτήσεις αφού προηγούμενα κληθούν έγγραφα οι εν¬ 
διαφερόμενοι να υποβάλλουν τα απαραίτητα δικαιολογητικά για υπο¬ 
στήριξη του αιτήματος τους. 

8. Σε περίπτωση που μία ή περισσότερες από τις τρεις κατηγορίες δι¬ 
καιούχων δεν υποβάλλουν αιτήσεις για χορήγηση αδειών λαντζών, τότε 
το ποσοστό ή ποσοστά επί του συνολικού αριθμού των υπό χορήγηση 

αδειών, κατανέμονται στους υπόλοιπους δικαιούχους με τη σειρά προτε¬ 
ραιότητας κατάταξης που αριθμείται στην παρ. 2 του άρθρου 3 του πα¬ 
ρόντος Κανονισμού. 

ΑΡΘΡΟ 11 

Άδειες βοηθών λεμβούχων 

1. Οι άδειες βοηθών λεμβούχων χορηγούνται στα άτομα που συγκε¬ 
ντρώνουν τα προσόντα και προϋποθέσεις των εδαφίων α, γ, στ, ζ, η, ια, 
ιβ και ιδ του άρθρου 4 του παρόντος Κανονισμού. 

2. Οι βοηθοί λεμβούχων μπορούν να αναλαμβάνουν την διακυβέρ¬ 
νηση της λάντζας εφόσον είναι κάτοχοι άδειας χειριστή - πηδαλιούχου ή 
άλλου πτυχίου ανώτερης κατηγορίας καταστρώματος. 

3. Η επαγγελματική ικανότητα και πείρα των βοηθών λεμβούχων 
που επιθυμούν να αποκτήσουν άδεια χειριστή - πηδαλιούχου εξετάζεται 
μετά από προφορική ή γραπτή και πρακτική εξέταση και από ειδική επι¬ 
τροπή που συγκροτείται με απόφαση του Κεντρικού Λιμενάρχη. 

α) Η γραπτή ή προφορική εξέταση περιλαμβάνει τη γνώση των κανό¬ 
νων του Διεθνή Κανονισμού Αποφυγής Σύγκρουσης στη θάλασσα. 

β) Η πρακτική εξέταση περιλαμβάνει την εκτέλεση διαφόρων χειρι¬ 
σμών του σκάφους, την χρήση των πυροσβεστικών και σωστικών μέ¬ 
σων, την ύπαρξη στοιχειωδών γνώσεων πυξίδας, ναυτικού χάρτη, διπα- 
ράλληλου διαβήτη και απλών συνήθων βλαβών της μηχανής. 

4. Για τη συμμετοχή τους στις εξετάσεις για απόκτηση άδειας χειρι¬ 
στή - πηδαλιούχου, οι ενδιαφερόμενοι πρέπει να έχουν και θαλάσσια 
υπηρεσία ως βοηθοί λεμβούχων τουλάχιστον ένα έτος. 

ΑΡΘΡΟ 12 
Μεταβίβαση αδειών 

1. Η άδεια λάντζας είναι αμεταβίβαστη. Κατ’ εξαίρεση μεταβιβάζε¬ 
ται μία μόνο φορά στις περιπτώσεις συνταξιοδότησης θανάτου ή σοβα¬ 
ρής ασθένειας που συνεπάγονται ανικανότητα για εργασία του λεμβού¬ 
χου, μετά από σχετική γνωμάτευση της ΥΕΑΝΕΘ και μόνο: 

α) Στον έτερο των συζύγων. 

β) Στους κατιόντες συγγενείς εξ αίματος κατ’ ευθείαν γραμμή και 
δευτέρου βαθμού. 

γ) Στους κατιόντες συγγενείς πρώτου βαθμού εξ αγχιστείας κατ’ ευ¬ 
θείαν γραμμή. 

2. Για να επιτραπεί η κατά την προηγούμενη παράγραφο μεταβί¬ 
βαση της άδειας θα πρέπει οι ενδιαφερόμενοι προς τους οποίους μεταβι¬ 
βάζεται η άδεια να συγκεντρώνουν τα τυπικά προσόντα του άρθρου 4 
του παρόντος Κανονισμού. 

Σε αρνητική περίπτωση η άδεια μπορεί να μεταβιβασθεί σε άλλα 
άτομα που συγκεντρώνουν τα πιο πάνω προσόντα. Σε περίπτωση θανά¬ 
του ή σοβαρής ασθένειας ή ατυχήματος που συνεπάγονται ανικανότητα 
για εργασία του λεμβούχου, μετά από σχετική γνωμάτευση της ΥΕΑ¬ 
ΝΕΘ και εφόσον έχει ανήλικα τέκνα, η άδεια μεταβιβάζεται στους νόμι¬ 
μους κληρονόμους μέχρι την ενηλικίωση των τέκνων του έστω και αν 
αυτοί δεν συγκεντρώνουν τα τυπικά προσόντα του άρθρου 4 του παρό¬ 
ντος Κανονισμού με την προϋπόθεση όμως ότι την διακυβέρνηση της 
λάντζας θα αναλαμβάνει άτομο το οποίο θα είναι κάτοχος άδειας, χειρι¬ 
στή - πηδαλιούχου ή άλλου πτυχίου ανώτερης κατηγορίας καταστρώ¬ 
ματος. 

3. Μέσα σε προθεσμία έξι (6) μηνών από τη δημοσίευση του παρό¬ 
ντος κανονισμού, κφυσικά πρόσωπα που κατέχουν περισσότερες της 
μιας άδειας υποχρεούνται να την μεταβιβάσουν σε άλλα άτομα που συ¬ 
γκεντρώνουν τα τυπικά προσόντα του άρθρου 4. Σε περίπτωση που πα- 
ρέλθει άπρακτη η παραπάνω προθεσμία οι επιπλέον της μιας άδειας 
ανακαλούνται. 

4. Άτομα που απέκτησαν άδεια λάντζας από μεταβίβαση, απαγο¬ 
ρεύεται να την μεταβιβάσουν εκ νέου. Επί των αδειών αυτών αναγράφε¬ 
ται η ένδειξη «ΑΜΕΤΑΒΙΒΑΣΤΗ», σφραγίζεται με την υπηρεσιακή 
σφραγίδα της Λιμενικής Αρχής και υπογράφεται. 

5. Οι άδειες των Οργανισμών αυτοδιοίκησης, συνεταιρισμών, ναυπη¬ 
γικών - επισκευαστικών επιχειρήσεων και παράκτιων εγκαταστάσεων 
πετρελαιοειδών είναι αμεταβίβαστες. 

ΑΡΘΡΟ 13 

1. Ως αποκλειστικές αφετηρίες για την διενέργεια δρομολογίων και 
των μεταφορών από τις λάντζες, καθορίζονται οι θέσεις, του Κεντρικού 
Λιμένα Ελευσίνας και τουΆιμένα Πάχης Μεγάρων, 

2. Οι λάντζες που έχουν αφετηρία το Κεντρικό Λιμάνι Ελευσίνας 
έχουν δικαίωμα μεταφοράς ανάλογα με την κατηγορία τους, επιβατών, 
εφοδίων - φορτίων και απορριμμάτων προς και από τα αγκυροβολημένα 
στον Κόλπο της Ελευσίνας πλοία, πλην της περιοχής ευθύνης του Λ/Σ 
Μεγάρων, ενώ οι λάντζες που έχουν αφετηρία την Πάχη Μεγάρων 
έχουν δικαίωμα απασχόλησης μόνο εντός των ορίων της περιοχής ευθύ¬ 
νης του Λ/Σ Μεγάρων, 


3. Με απόφαση του Κεντρικού Λιμενάρχη μπορούν να καθορισθούν 
και νέες αφετηρίες ανάλογα με τις ανάγκες της περιοχής αρμοδιότητας 
του Κ.Λ. Ελευσίνας. 

4. Απαγορεύεται για οποιοδήποτε λόγο προσέγγιση (άφιξη - αναχώ¬ 
ρηση) λάντζας σε άλλο χερσαίο σημείο της περιοχής αρμοδιότητας του 
Κ.Λ. Ελευσίνας εκτός των πιο πάνω ρητά καθοριζομένων, χωρίς άδεια 
της Λιμενικής Αρχής. 

ΑΡΘΡΟ 14 
Διάκριση λαντζών 

1. Οι λάντζες διακρίνονται σε επιβατηγός και φορτηγές από την 
Ε.Ε.Π. με σχετική εγγραφή στο Π.Γ.Ε. καθεμιάς. 

2. Οι επιβατηγός λάντζες απασχολούνται αποκλειστικά με την μετα¬ 
φορά προσώπων που μπορούν να φέρουν και τις συνήθεις αποσκευές 
τους, οι δε φορτηγίδες με την αποκλειστική μεταφορά φορτίων - εφο¬ 
δίων γενικά και απορριμμάτων εφόσον έχουν χαρακτηρισθεί και σάν 
απορριμματοφόρες στο ΠΓΕ και εφόσον επιτρέπεται αυτό και από τις 
ισχύουσες υγειονομικές διατάξεις. 

ΑΡΘΡΟ 15 
Διακριτικά λαντζών 
Οι κάτοχοι των λαντζών είναι υποχρεωμένοι να αναγράφουν σε εμ¬ 
φανή σημεία της λάντζας τους και στις δύο πλευρές το διακριτικό σήμα 
που καθορίζεται με απόφαση του Κεντρικού Λιμενάρχη. | 

ΑΡΘΡΟ 16 ; 

Στολές εργασίας ι 

1. Οι λεμβούχοι, οι βοηθοί λεμβούχοι και γενικά το πλήρωμα κάθε 
λάντζας κατά τη διάρκεια της εργασίας πρέπει να φέρουν την καθοριζό¬ 
μενη πιο κάτω στολή: 

ΧΕΙΜΕΡΙΝΗ: 

Πηλίκιο τύπου «τζόκεϋ» χρώματος βαθυκύανου χωρίς καμμία έν- 
δειξη 

Φανέλλα ναυτική (Βαθυκύανη) 

Περισκελίδια (πανταλόνι) χρώματος βαθυκύανου 
Κάλτσες μαύρες 
Υποδήματα μαύρα 
Επενδύτης κοντός (βαθυκύανος) 

ΘΕΡΙΝΗ 

Πηλίκιο όπως πιο πάνω 

Υποκάμισο ανοικτό τροπικό, χρώματος ανοικτού κυανού |με ένα ή 
δύο θηλάκια (τσέπες) στο εμπρόσθιο μέρος του στήθους. 

Περισκελίδα (πανταλόνι) χρώματος κυανού ή και τύπου «μπλού 
τζην». 

Ζωστήρας (κυανούς ή λευκός) 

Υποδήματα μαύρα , 

2. Τόσο στη φανέλλα ή τον επενδύτη για τη χειμερινή στολή, όσο και 
στο υποκάμισο για τη θερινή στολή, θα φέρουν κονκάρδα πού θα ανα¬ 
γράφει το ονοματεπώνυμο του λεμβούχου. 

ΑΡΘΡΟ 17 | 

Καθορισμός δρομολογίων 

Η Λιμενική Αρχή διατηρεί το δικαίωμα καθορισμού υποχρεωτικών 
δρομολογίων των λαντζών εφόσον οι ανάγκες των συναλλασσομένων 
και η κίνηση του λιμένα το επιβάλλουν. 

ΑΡΘΡΟ 18 

Μεταφορά φυλάκων πλοίων ειδικών κατηγοριών 
Σε περίπτωση διορισμού από τη Λιμενική Αρχή φυλάκων σε κατασχε- 
μένα ή υπό απαγόρευση απόπλου τελούντα πλοία, η μεταφορά αυτών 
προς και από τα πλοία θα γίνεται δωρεάν από τις λάντζες της πλησιέ- 
στερης αφετηρίας, βάσει σημειώματος της Λιμενικής Αρχής. 

ΑΡΘΡΟ 19 
Γενικές διατάξεις 

1. Οι λεμβούχοι ή οι βοηθοί λεμβούχων, όταν ασκούν την διακυβέρ¬ 
νηση της λάντζας είναι υποχρεωμένοι: 

α) Να εκδίδουν τιμολόγια ή δελτία παροχής υπηρεσιών σύμφωνα με 
τις ισχύουσες κάθε φορά φορολογικές διατάξεις. 

β) Να τηρούν το ισχύουν κάθε φορά τιμολόγιο λεμβουχικών δικαιω¬ 
μάτων αντίγραφο του οποίου θεωρημένο από την Λιμενική Αρχή να έχει 
αναρτηθεί σε εμφανές σημείο της λάντζας μέσα σε καλαίσθητο περί¬ 
βλημα 

γ) Να είναι εφοδιασμένοι με άδεια χειριστή - πηδαλιούχου ή άλλου 
πτυχίου ανώτερης κατηγορίας καταστρώματος. 

δ) να τηρούν ειδικό αριθμημένο και θεωρημένο από την Λιμενική 
Αρχή ημερολόγιο κίνησης της λάντζας στο οποίο θα γράφονται διάφορα 
συμβάντα (π.χ. ώρες αφιξοαναχώρησης, στοιχεία πλοίων που προσήγ- 
γισαν κ.λπ.) κατά τα ειδικώτερα με απόφαση του Κεντρικού Λιμενάρχη 
οριζόμενα. 

ε) Να τηρούν τις Τελωνειαχές διατυπώσεις, 
στ) Να πραγματοποιούν τις διαδρομές, προχειμένου περί εκτέλεσης 
δρομολογίων, με βάση και προτεραιότητα την απόσταση των πλοίων 
από την αφετηρία. 

ζ) Να μην παραλαμβάνουν, από την αφετηρία άτομα που βρίσκονται 
σε κατάσταση μέθης καθώς και άτομα που είναι εφοδιασμένα με άδεια 
επίσκεψης στα πλοία από την Λιμενική Αρχή. 

2. Ο λεμβούχος είναι υποχρεωμένος να εργάζεται αυτοπρόσωπα στη 
λάντζα επί όσο χρονικό διάστημα επιθυμεί και πάντως όχι λιγότερο από 
τις ώρες που προβλέπει η υφιστάμενη εργατική νομοθεσία, το δε ωράριο 
της εργασίας του θα πρέπει να προηγείται πάντοτε του ωραρίου εργα¬ 
σίας του βοηθού λεμβούχου μέσα στο ίδιο 24ωρο. 

3. Απουσία του λεμβούχου από τη λάντζα εκτός από την αναφερό- 
μενη στην προηγούμενη παράγραφο περίπτωση, επιτρέπεται μόνο σε 
εξαιρετικές περιπτώσεις (ασθένεια, ατύχημα, ετήσια άδεια κ.λπ.) και 
ύστερα από έγκριση της Λιμενικής Αρχής. 

4. Όλες οι λάντζες πρέπει να είναι εφοδιασμένες με τα απαιτούμενα 
ναυτιλιακά έγγραφα και να τηρούν τις εκάστοτε διατάξεις του ΝΑΤ ως 
προς τον εφοδιασμό τους με ναυτολόγια καθώς και τις διατάξεις ΤΕΝ/ 
ΔΝΕΡ ως προς την σύνθεση του πληρώματος τους. 

Σε περίπτωση που δεν υπάρχει υποχρέωση εφοδιασμού της λάντζας 
με ναυτολόγιο τότε η σύνθεση του πληρώματος της ορίζεται με έγγραφη 
διαταγή της Λιμενικής Αρχής. 

5. Απαγορεύεται η άνοδος του προσωπικού της λάντζας στα πλοία 
κάτω από οποιοδήποτε πρόσχημα. 

6. Απαγορεύεται η προσέγγιση της λάντζας σε πλοίο πριν ελευθερο- 
κοινωνίσει ή μετά τη χορήγηση άδειας απόπλου. 

ΑΡΘΡΟ 20 
Ανάκληση αδειών 

1. Για κάθε παράβαση των διατάξεων του παρόντος Κανονισμού, 
πλέον της επιβολής προστίμου, ανακαλείται η άδεια λάντζας προσωρινά 
ή οριστικά ως εξής: 

α) Για την πρώτη παράβαση ανακαλείται η άδεια για χρονικό διά¬ 
στημα από πέντε (5) έως είκοσι (20) ημέρες. 

β) Για την δεύτερη παράβαση, μέσα σε ένα έτος από την τέλεση της 
πρώτης τα πιο πάνω όρια διπλασιάζονται. 

γ) Για την τρίτη παράβαση μέσα σε ενα έτος από την τέλεση της πρώ¬ 
της η άδεια λάντζας ανακαλείται οριστικά. 

2. Οριστικά ανακαλείται επίσης η άδεια στις εξής περιπτώσεις: 

α) Όταν εκλείψουν μεταγενέστερα οι προϋποθέσεις χορήγησής τους ή 
διαπιστωθεί αναλήθεια ή ανακρίβεια κατατεθέντος δικαιολογητικού. 

β) Όταν διαπιστωθεί ότι ο λεμβούχος απασχολείται σε άλλη κύρια 
εργασία. 

γ) Όταν η λάντζα, εκτός λόγων ανώτερης βίας, κατά κρίση της Λι¬ 
μενικής Αρχής: 

ι. δεν εργάζεται επί χρονικά διαστήματα πάνω από δύο (2) μήνες 
ιι. δεν ανανεωθεί η άδεια της εντός της προβλεπόμενης, από το άρθρο 
21 του παρόντος Κανονισμού, προθεσμίας. 

ΑΡΘΡΟ 21 

Ανανεώσεις αδειών 

1. Οι άδειες λαντζών είναι διετούς ισχύος και ανανεώνονται κατά το 
τελευταίο φρίμηνο (Οκτώβριος - Νοέμβριος - Δεκέμβριος), του δευτέρου 
έτους της ισχύος τους. 

2. Επίσης κάθε δύο χρόνια και με την πιο πάνω διαδικασία ανανεώ¬ 
νονται οι άδειες λεμβούχων και βοηθών λεμβούχων επιφυλασσόμενης 
της περίπτωσης της παρ. ιγ του άρθρου 4 του παρόντος κανονισμού. 

3. Για την ανανέωση των αδειών αρκεί απλή, χαρτοσημασμένη νό¬ 
μιμα αίτηση των ενδιαφερομένων. 

ΑΡΘΡΟ 22 

Καταργούμενες διατάξεις 

Από την έναρξη του παρόντος Κανονισμού καταργούνται τα άρθρα 
107, 108, 109 και 110 του Γενικού Κανονισμού Λιμένα μας (ΦΕΚ 
257Β/27.3.78) καθώς και κάθε άλλη διάταξη του αντίκειται στις δια¬ 
τάξεις του. 

ΑΡΘΡΟ 23 
Τελικές διατάξεις 

α) Οι παραβάτες του παρόντος, του οποίου η ισχύς αρχίζει με την δη¬ 
μοσίευσή του στην Εφημερίδα της Κυβερνήσεως και η εκτέλεσή του 
ανατίθεται στα Λιμενικά όργανα ανεξάρτητα από τις συντρέχουσες Ποι¬ 
νικές ή Αστικές ευθύνες κατά την ισχύουσα νομοθεσία, υπόκεινται και 


στις ακυρώσεις του άρθρου 157 του Ν.Δ. 187/83 (ΦΕΚ 261Α/ 
3.10.73), όπως τροποποιήθηκε με το Π.Δ. 207/85 (ΦΕΚ 760Α/80). 

Ελευσίνα, 16 Ιουλίου 1987 

Ο Κεντρικός Λιμενάρχης 
Αντ/ρχος 

ΒΑΣ. ΣΠΥΡΟΠΟΤΛΟΣ 

β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Πειραιάς, 29 Οκτωβρίου 1987 

Ο ΥΠΟΥΡΓΟΣ 

ΕΥΑΓ. γιαννοπουλος 
-♦- 

Αριθ. 7703 (5) 

Έγκριση του αριθμ. 157 Κανονισμού Λιμένα Πειραιά. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του ΝΔ 187/73 «περί Κώδικος Δη¬ 
μοσίου Ναυτικού Δικαίου». 

2. Το σχέδιο του αριθμ. 157 Κανονισμού Λιμένα Πειραιά που μας 
υποβλήθηκε με την αριθμ. 17376/6.8.87 αναφορά της Λιμενικής Αρ¬ 
χής Πειραιά και επειδή με τις ανωτέρω διατάξεις ρυθμίζονται θέματα 
που κανονίζουν την εύρυθμη λειτουργία του λιμένα, αποφασίζουμε: 

Άρθρο Μόνο 

α) Εγκρίνουμε τον παραπάνω αριθμ. 157 Κανονισμό Λιμένα Πει¬ 
ραιά. 


ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ Αριθμ. 157 

«Προσόντα ναυτικών πρακτόρων φ/γ και ε/γ μη ακτοπλοϊκών 
πλοίων». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 
Έχοντας υπόψη: 

α. Τις διατάξεις του διά του από 9 Ιουνίου 1948 Β.Δ. Κωδικοποιηθέ- 
ντου Νόμου 499/47 «περί πειθαρχικής εξουσίας των προϊσταμένων Λι¬ 
μενικών Αρχών» (ΦΕΚ 162Α) συνδυαζόμενες με τα άρθρα 141-157 
του ΝΔ 187/1973 με το οποίο κυρώθηκε ο Κώδικας Δημοσίου Ναυτι¬ 
κού Δικαίου» (ΦΕΚ· 261Α). 

β. Τις διατάξεις του ΝΔ 444/70 «περί αρμοδιότητος του Λ.Σ. και 
σχέσεως προς τας αρμοδιότητας των Σωμάτων Ασφαλείας» (ΦΕΚ 
39Α). 

γ. Την εγκριτική απόφαση ΥΕΝ/ΔΛΑ 20 αριθμ. 4613/ 
15.7.87. 

Άρθρο I 
Όρια ισχύος 

Ο παρών Κανονισμός Λιμένα Πειραιά ισχύει στη χερσαία και θαλάσ¬ 
σια ζώνη του, τους λιμένες, τους όρμους καθώς και τη θαλάσσια έκταση 
της περιοχής δικαιοδοσίας της Λιμενικής Αρχής Πειραιά και των υφι¬ 
σταμένων των Λιμενικών Τμημάτων όπως αυτή καθορίζεται από τις 
κείμενες διατάξεις. 

Άρθρο 2 

Προσόντα ναυτικών πρακτόρων φ/γ και ε/γ μη ακτοπλοϊκών 
πλοίων. Για την άσκηση του επαγγέλματος του Ναυτικού Πράκτορα 
φ/γ και ε/γ μη ακτοπλοϊκών πλοίων στο λιμάνι του Πειραιά καθώς και 
στους λιμένες δικαιοδοσίας του Κ.Λ. ΠΕΙΡΑΙΑ απαιτείται ειδική άδεια 
της Λιμενικής Αρχής Πειραιά. Για την έκδοση της ανωτέρω άδειας 
εκτός των προϋποθέσεων και προσόντων που αναφέρονται στα άρθρα 
18 και 72 του Κανονισμού Λιμένα Πειραιά θα πρέπει ο ενδιαφερόμενος 
να έχει και τα ακόλουθα προσόντα. 

α. Να είναι κάτοχος απολυτηρίου Λυκείου ή Εξαταξίου γυμνασίου ή 
άλλης ισότιμης Σχολής, β) Να είναι ασφαλισμένος στο ΤΑΝΠΥ ή ΙΚΑ 
επί δύο τουλάχιστον χρόνια εργαζόμενος σε Ναυτ. Πρακτορείο ή Ναυτι¬ 
λιακή Επιχείρηση. Τούτο προκύπτει από σχετική βεβαίωση των παρα¬ 
πάνω ασφαλιστικών ταμείων. 

Τα ανωτέρω (α) και (β) προσόντα δεν απαιτούνται για τους κατόχους 
πτυχίων Ανωτάτων Σχολών, τους αξιωματικούς Ε.Ν. και τους Αξιω¬ 
ματικούς, Ανθυπασπιστές και Υπαξιωματικούς Λ.Σ. ε.α. 

Υποχρέωση συμμόρφωσης με τη διάταξη του παρόντος άρθρου δεν 
υφίσταται γι’ αυτούς που εξασκούν νόμιμα το επάγγελμα του Ν. Πρά¬ 
κτορα μέχρι την ημερομηνία ισχύος του παρόντος Κανονισμού. 

Άρθρο 3 

Κυρώσεις 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευσή του στην Εφημερίδα της Κυβερνήσεως και η εκτέ- 

λεσή του ανατίθεται στα Λιμενικά Όργανα ανεξάρτητα από τις συντρέ- 
χουσες αστικές και ποινικές ευθύνες, κατά την ισχύουσα νομοθεσία υπό- 
κεινται και στις κυρώσεις του άρθρου 157 του ΝΔ 187/73 (ΦΕΚ 
261Α/73) όπως τροποποιήθηκε με το ΠΔ 207/85 (ΦΕΚ 760Α/85). 

Πειραιά, 4 Αυγούστου 1987 
Ο Κεντρικός Λιμενάρχης 
Πλοίαρχος Λ.Σ, ΠΕΛΟΠΌΝΝΗΣΌΣ Εμ. 

β) Ορίζουμε ημερομηνία έναρξης ισχύος αυτού την ημέρα δημοσίευ¬ 
σής του στην Εφημερίδα της Κυβερνήσεως. 

Πειραιά, 29 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΙΜΟΠΟΥΛΟΣ 
- 

Αριθ. 7756 (6) 

Έγκριση του Ειδικού Κανονισμού του Λιμένα Ραφήνας αριθ. 13. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «Περί Κωδικός 
Δημοσίου Ναυτικού Δικαίου». 

2. Το έγγραφο του Νομάρχη Ανατολικής Αττικής αριθ. 18314/ 
9.7.1987. 

3. Το σχέδιο του Ειδικού Κανονισμού Λιμένα Ραφήνας αριθ. 13, που 
μας υποβλήθηκε με την αναφορά της Λιμενικής Αρχής Ραφήνας αριθ. 
6242/Φ.294/24.8.87 και επειδή, με τις ανωτέρω διατάξεις ρυθμίζο¬ 
νται θέματα, που κανονίζουν την εύρυθμη λειτουργία του Λιμένα απο¬ 
φασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα Ραφήνας 
αριθ. 13. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΑΦΗΝΑΣ 

Αριθμ. 13 

«Περί κατανομής θέσεων φόρτωσης κατά κατηγορίες οχημάτων σε 
Ο/Γ πλοία και προτεραιότητες επιβίβασης αυτών». 

Ο ΛΙΜΕΝΑΡΧΗΣ ΡΑΦΗΝΑΣ 
Έχοντας υπόψη: 

α) Τις διατάξεις του διά του από 9 Ιουνίου 1948 Β.Δ. κωδικοποιηθέ- 
ντος Νόμου 499/87 «περί πειθαρχικής εξουσίας των Προϊσταμένων Λι¬ 
μενικών Αρχών (ΦΕΚ 162Α) συνδυαζόμενες με τα άρθρα 141-157 του 
Ν.Δ. 187/73 με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261-Α). 

β) Τις διατάξεις του Ν.Δ. 444/70 «περί αρμοδιότητος του Λ.Σ. και 
σχέσεως προς τας αρμοδιότητας των Σωμάτων Ασφαλείας» (ΦΕΚ 
39-Α). 

γ) Την εγκριτική απόφαση ΥΕΝ/ΔΛΑ 2ο με αριθ. 201123/2-87 
διατάσσουμε: 

Άρθρο Ιο 

«Έκταση εφαρμογής» 

Ο παρών Ειδικός Κανονισμός ισχύει στη χερσαία και θαλάσσια ζώνη 
λιμένος, τους λοιπούς - όρμους και τη θαλάσσια έκταση της περιοχής δι¬ 
καιοδοσίας της Λιμενικής Αρχής Ραφήνας και των Υποδεεστέρων της 
Λιμενικών Αρχών, όπως αυτές καθορίζονται από τις κείμενες διατάξεις 
εξαιρουμένων των λιμένων, Αγ. Μαρίνας / Μαραθώνα Αττικής και 
Νέων Στύρων Εύβοιας και σε ότι αφορά μόνο τη διακίνηση οχημάτων 
με Πορθμεία. 

Άρθρο 2ο 

«Κατανομή παραλαμβανομένων οχημάτων κατά κατηγορίες» 

1. Για κάθε δρομολογημένο από το λιμάνι της Ραφήνας πλοίο, καθο¬ 
ρίζεται από τη Λιμενική Αρχή, μετά από συνεννόηση με εκπρόσωπο 
πλοιοκτήτριας Εταιρείας και την υπογραφή Ειδικού Πρακτικού, ο αριθ¬ 
μός των παραλαμβανομένων σε κάθε ταξείδι οχημάτων κατά κατηγο¬ 
ρίες: α) Μεγάλων οχημάτων - Φ/Γ και β) Μικρών οχημάτων - IX- 
Ε/Γ. 

2. Η κατά τα παραπάνω κατανομή θέσεων, λαμβανομένων υπόψη 
και των ειδικών χαρακτηριστικών κάθε πλοίου πρέπει να προκύπτει με 
κριτήρια: α) Την καλύτερη δυνατή εξυπηρέτηση επιβατών και οχημά¬ 
των τους, β) την ικανοποίηση αναγκών διακίνησης φορτίων με Φ/Γ 
οχήματα, γ) την καλύτερη και ασφαλέστερη δυνατή εκμετάλλευση της 
κανονικής μεταφορικής ικανότητας κάθε πλοίου και να ανταποκρίνεται 
κατά το δυνατό για συνήθεις τύπους Ο/Γ πλοίων στον κανόνα: «Αριθ¬ 
μός επιβιβαζομένων Φ/Γ και μεγάλων οχημάτων, αντίστοιχος του ενός 
τρίτου (1/3) ή τριάντα τοις εκατό (30%) περίπου του συνολικού εμβα- 
δού κάλυψης του γκαράζ του πλοίου, ή β) αντίστοιχος των 2/3 ή 70% 
του συνολικού παραλαμβανομένου φορτίου από το πλοίο». 


- Τα ανάλογα μεγέθη που κατανέμονται στα μικρά και IX επιβα- 
τηγά οχήματα είναι: α) 2/3 ή 70% περίπου, του εμβαδού κάλυψης του 
γκαράζ και β) 1/3 ή 30% περίπου, του συνολικού παραλαμβανομένου 
φορτίου από το πλοίο. 

3. Σαν ένα (1) φορτηγό υπολογίζεται ο συνήθης μέσος τύπος μικτού 
βάρους μέχρι 16.000 χιλιόγραμμα, που καταλαμβάνει αντίστοιχο εμ¬ 
βαδόν τριών (3) μικρών Ε/Γ οχημάτων. Φορτηγά αυτοκίνητα συρό¬ 
μενα ή επικαθήμενα, υπολογίζονται σαν (2) δύο. τα παραλαμβανόμενα 
μικρά Ε/Γ υπολογίζονται με μέσο βάρος 1.000 χιλιόγρ. περίπου. 

4. Εφόσον για κάποιο δρομολόγιο δεν καλυφθούν οι θέσεις που προο¬ 
ρίζονται για κάποια γενική κατηγορία οχημάτων, τα κενά συμπληρώ¬ 
νονται από αντίστοιχο αριθμό οχημάτων άλλης κατηγορίας και με τη 
σειρά που έχουν καταχωρηθεί από τον πράκτορα σε ξεχωριστή κατά¬ 
σταση αναμονής. 

Άρθρο 3ο 

«Σειρά προτεραιότητας - επιβίβασης» 

1. Η σειρά προτεραιότητας των κάθε κατηγορίας οχημάτων που 
πρόκειται να φορτωθούν για να ταξιδέψουν με Ο/Γ πλοία από το λιμάνι 
της Ραφήνας, τηρείται με βάση το χρόνο έκδοσης από το πρακτορείο, 
της αντίστοιχης φορτωτικής (ή άλλου ισχυρού κατά τον Κ.Ι.Ν.Δ. ταξει- 
διωτικού εγγράφου που να αποδεικνύει τη σύμβαση μεταφοράς), για 
κάθε εγκεκριμένο - προγραμματισμένο δρομολόγιο πλοίου. 

2. Τα οχήματα που προορίζονται για επιβίβαση για κάθε δρομολό¬ 
γιο, ταυτόχρονα με την έκδοση της φορτωτικής τους, καταχωρούνται 
από τον εντεταλμένο πράκτορα σε ειδική έντυπη, αριθμημένη και θεω- 
ρημένη από τη Λιμενική Αρχή κατάσταση, στην οποία αναφέρονται το 
όνομα του οχηματαγωγού, το δρομολόγιο το οποίο αφορά και κατά 
σειρά, το είδος και ο αριθμός κάθε οχήματος για επιβίβαση, το ονοματε¬ 
πώνυμο του οδηγού και ο αριθμός των επιβαινόντων σ’ αυτό, καθώς και 
το είδος και βάρος του μεταφερόμενου φορτίου για τα φορτηγά οχή¬ 
ματα. 

3. Αντίγραφο της παραπάνω κατάστασης, υπογεγραμμένης από τον 
εντεταλμένο πράκτορα παραδίδεται πριν από την έναρξη φόρτωσης, στη 
Λιμενική Αρχή, για να γίνει ο απαραίτητος έλεγχος. 

4. Η προτεραιότητα οχήματος για επιβίβαση χάνεται αν αυτό δεν 
αφιχθεί έγκαιρα στην αποβάθρα επιβίβασης και μάλιστα τριάντα (30) 
λεπτά πριν από την προγραμματισμένη ώρα απόπλου. 

5. Η επιβίβαση - φόρτωση στα πλοία, των οχημάτων που έχουν αφι- 
χθεί έγκαιρα στο λιμάνι, ενεργείται από τον Πλοίαρχο ή αρμόδιο Αξ/κό 
φόρτωσης του πλοίου, με κριτήρια: τον τελικό προορισμό, τις ειδικές 
οδηγίες και απαιτήσεις στοιβασίας και την επίτευξη της επιθυμητής κα¬ 
τανομής βαρών και διαγωγής του πλοίου. 

6. Οι επιβαίνοντες σε οχήματα που έχουν προτεραιότητα επιβίβασης 
προηγούνται των άλλων μεμονωμένων επιβατών, μέχρι συμπλήρωσης 
του προβλεπόμενου από το Πρωτόκολλο Γ ενικής Επιθεώρησης, αριθ¬ 
μού. Για αποφυγή έκδοσης υπεράριθμων εισιτηρίων, ο υπεύθυνος πρά¬ 
κτορας, καθώς και όλοι που εκδίδουν εισιτήρια για λογαριασμό της επι¬ 
χείρησης του οχηματαγωγού, οφείλουν να λαμβάνουν υπόψη τη χωρη¬ 
τικότητα σε οχήματα του πλοίου, τον αριθμό των επιβαινόντων σ’ αυτά 
και τον επιτρεπόμενο αριθμό επιβατών από το Πρωτόκολλο Γενικής 
Επιθεώρησης του πλοίου, χειμερινής και θερινής περιόδου. 

Άρθρο 4ο 

«Κατ’ εξαίρεση Προτεραιότητα φόρτωσης οχημάτων» 

1. Κατ’ εξαίρεση των προβλεπόμενων στο άρθρο 3 επιβιβάζονται στα 
Ο/Γ πλοία κατά παρέκλιση της σειράς προτεραιότητας, οι παρακάτω 
κατηγορίες οχημάτων: 

α) Αυτοκίνητα ασθενοφόρα κρατικά ή ιδιωτικής χρήσης ή και επιβα- 
τηγά, εφόσον μ’ αυτά μεταφέρονται ασθενείς, εφοδιασμένοι με ιατρική 
γνωμάτευση ή και χωρίς αυτή, κατά την κρίση της Λιμενικής Αρχής. 

β) Αυτοκίνητα στρατιωτικά και Σωμάτων Ασφαλείας κάθε φύσης, 
εφόσον εκτελούν διατεταγμένη υπηρεσία. 

γ) Αυτοκίνητα Υπουργών, Βουλευτών, Γενικών Γραμματέων 
Υπουργείων, Μητροπολιτών, Πρεσβευτών και Αρχηγών ξένων απο¬ 
στολών, Νομαρχών και Ανωτάτων Αξ/κών εν ενεργεία, εφόσον αυτοί 
επιβαίνουν στα αυτοκίνητα αυτά. 

δ) Λεωφορεία, τα οποία εκτελούν τακτική δρομολογιακή γραμμή. 

ε) Φορτηγά κοινά, που μεταφέρουν πλήρη ευπαθή φορτία (π.χ. πά¬ 
γος, οπωροκηπευτικά). 

στ) Φορτηγά με ψυκτικά μηχανήματα, που μεταφέρουν ευπαθή φορ¬ 
τία. 

ζ) Λεωφορεία ή πούλμαν που μεταφέρουν τουρίστες. 

η) Αυτοκίνητα, που μεταφέρουν νεκρούς. 

2. Σε κάθε δρομολόγιο πλοίου, για τις παραπάνω κατηγορίες οχημά¬ 
των που δικαιούνται κατ’ εξαίρεση προτεραιότητα, επιφυλάσσεται αριθ- 

μός θέσεων εκφρασμένος σε ακέραιες μονάδες σύμφωνα με την εξής κα¬ 
τανομή: 

α) Είκοσι τοις εκατό (20%) των θέσεων που έχουν διατεθεί, σύμφωνα 
με το άρθρο 2, σε φορτηγά και μεγάλα οχήματα. 

β) Πέντε τοις εκατό (5%) των θέσεων που έχουν διατεθεί, σύμφωνα 
με το άρθρο 1 σε επιβατηγά IX και μικρά οχήματα. 

3. Η τήρηση προτεραιότητας των οχημάτων των παραπάνω κατη¬ 
γοριών, γίνεται από τη Λιμενική Αρχή βάσει σχετικής κατάστασης και 
πρέπει να δηλώνεται σ’ αυτή από τους ενδιαφερομένους με τα συνήθη 
τηλεπικοινωνιακά μέσα, για μεν τα Φ/Γ και μεγάλα οχήματα μέχρι 24 
ώρες νωρίτερα, για δε τα Ε/Γ-ΙΧ και μικρά οχήματα μέχρι 4 ώρες νω¬ 
ρίτερα από την εκτέλεση του συγκεκριμένου δρομολογίου του πλοίου. 

4. Επίσης, για κάθε δρομολόγιο και μέχρι 15' λεπτά της ώρας πριν 
από τον απόπλου φυλάσσονται δύο (2) κενές θέσεις για επιβατηγά οχή¬ 
ματα. Οι θέσεις αυτές διατίθενται από τη Λιμενική Αρχή, κατά την 
κρίση της, για την εξυπηρέτηση κάποιας έκτακτης ανάγκης κρατικής ή 
άλλης φύσης. Τα επιβιβαζόμενα οχήματα με τον παραπάνω τρόπο, κα- 
ταχωρούνται με φροντίδα της Λιμενικής Αρχής, στην κατάσταση της 
παραπάνω παραγράφου 3. 

Άρθρο 5ο 

«Υποχρεώσεις Πρακτόρων - Πλοιάρχων» 

1. Οι υπεύθυνοι Ναυτικοί πράκτορες μετά την εκπνοή των παραπάνω 
προθεσμιών ενημερώνονται με ευθύνη τους από τη Λιμενική Αρχή για 
τον αριθμό των προαναφερθέντων κατηγοριών οχημάτων και εφόσον 
υπάρχουν κενά, τα συμπληρώνουν από οχήματα της αντίστοιχης ή ίδιας 
κατηγορίας που ενδιαφέρονται να ταξιδέψουν και έχουν καταχωρηθεί 
απ’ αυτούς στην κατάσταση αναμονής. 

2. Στους Ναυτικούς πράκτορες δεν επιτρέπεται να εκδίδουν για κάθε 
δρομολόγιο φορτωτικές για αριθμό οχημάτων που υπερβαίνει τις πραγ¬ 
ματικές μεταφορικές ικανότητες του πλοίου, σύμφωνα με τα οριζόμενα 
στον Κανονισμό αυτό. Επίσης δεν επιτρέπεται σ’ αυτούς να αρνούνται 
την έκδοση φορτωτικής και χορήγηση προτεραιότητας σε οχήματα που 
δικαιούνται να ταξιδέψουν με τα εγκεκριμένα - προγραμματισμένα δρο¬ 
μολόγια των Ο/Γ πλοίων που πρακτορεύουν και μέχρι να καλυφθούν οι 
διατιθέμενες θέσεις, σύμφωνα με τα οριζόμενα στον Κανονισμό αυτό. 

3. Ο Πλοίαρχος και οι διενεργούντες την φόρτωση και στοιβασία 
οχημάτων Αξιωματικοί του πλοίου, υποχρεούνται να επιδεικνύουν την 
απαιτούμενη επιμέλεια, ώστε να εξασφαλίζεται η παραλαβή και μετα¬ 
φορά όλων των εχόντων προτεραιότητα για κάθε συγκεκριμένο ταξίδι 
οχημάτων, σύμφωνα με τα οριζόμενα στον Κανονισμό αυτό. 


Άρθρο 6ο 
«Υπεύθυνοι» 

Γ. Υπεύθυνοι για την τήρηση των οριζομένων μ’ αυτό τον Κανονισμό, 
είναι ο υπεύθυνος πράκτορας, ο πλοιοκτήτης και ο πλοίαρχος, κάθε 
Ο/Γ πλοίου, που εκτελεί δρομολόγια από λιμάνια δικαιοδοσίας του 
Λ/Χ Ραφήνας. 

2. Με την έναρξη ισχύος του Κανονισμού αυτού, καταργούνται οι 
διατάξεις των άρθρων 285 και 286 του Γενικού Κανονισμού Λιμένα 
Ραφήνας (ΦΕΚ 389 ΕΓ/24.4.78), για όλη την έκταση που περιγράφε- 
ται στο άρθρο 1, εκτός των λιμένων Αγ. Μαρίνας -Νέων Στύρων όπου 
εξακολουθούν να ισχύουν για την εκεί πορθμειακή γραμμή. 

Άρθρο 7ο 
«Κυρώσεις» 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευσή του στην Εφημερίδα της Κυβέρνησης και η εκτέλεσή 
του ανατίθεται στα Λιμενικά Όργανα ανεξάρτητα από τις συντρέχουσες 
Ποινικές ή Αστικές ευθύνες κατά τηνισχύουσα Νομοθεσία υπόκεινται 
και στις κυρώσεις του άρθρου 157 του Ν.Δ. 187/73 (ΦΕΚ 261-Α/ 
3.10.73), όπως τροποποιήθηκε με το Π.Δ. 207/85 (ΦΕΚ 760-Α/ 
3.5.85). 

Ραφήνα, 24 Αυγούστου 1987 
Ο Λιμενάρχης 

Πλωτάρχης Λ.Σ. ΠΟΛΥΜΕΡΟΣ ΙΩΑΝΝΗΣ 

β) Ορίζουμε ημερομηνία έναρξης ισχύος αυτού, την ημέρα δημοσίευ¬ 
σής του στην Εφημερίδα της Κυβερνήσεως. 

Πειραιά, 2 Νοεμβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Δ ΙΟΡΘΩΣΕΙΣ ΣΦΑΛΜΑΤΩ Ν 

(7) 

Στην απόφαση του Υπουργείου Υγείας, Πρόνοιας και Κοινωνικών 
Ασφαλίσεων Γ6α/2051/25.9.87 σχετικά με τη χορήγηση άδειας 
ασκήσεως στο επάγγελμα Κοινωνικής Λειτουργού περίληψη της οποίας 
έχει δημοσιευθεί στο ΦΕΚ 545/14.10.87 τ.Β' διορθώνεται από το 
λανθασμένο «Χριστίνα Μπουζά του Φωτίου» στο σωστό «Χριστίνα 
Μπουγά του Φωτίου». 

(Από το Υπουργείο Υγείας, Πρόνοιας και Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



